**Hajdúhadház Város Önkormányzata Polgármesterének COVID 19 miatt kihirdetett veszélyhelyzetben Hajdúhadház Város Önkormányzata**

**Képviselő-testületének feladat- és hatáskörében**

**38/2020.(VI.08.) sz. polgármesteri határozata**

**Hajdúhadházi Református Egyházközség és Hajdúhadház Város Önkormányzata között megállapodás**

**(temető és ravatalozó tulajdonjogának vonatkozásában)**

Magyarország Kormánya 40/2020. (III. 11.) Korm. rendeletében veszélyhelyzet kihirdetéséről döntött.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester gyakorolja.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni. Magyarország helyi önkormányzatairól szóló 2011. évi CLXXXIX. törvény 9. §-ában meghatározott jóhiszeműség és társadalmi rendeltetetésnek megfelelő joggyakorlás elvével összhangban a szükségesség és arányosság követelményének vizsgálatát követően az alábbi döntést hozza. A Képviselő-testület tagjai számára a határozat javaslat és annak alapjául szolgáló előterjesztés megküldése megtörtént, egy észrevétel érkezett.

**Csáfordi Dénes polgármester a 2011. évi CXXVIII. törvény – a katasztrófavédelemről és a hozzá kapcsolódó egyes törvények módosításáról 46. § (4) bekezdése alapján veszélyhelyzetben Hajdúhadház Város Önkormányzata Képviselő-testületének feladat és hatáskörében az alábbi polgármesteri határozatot hozom:**

Hajdúhadházi Református Egyházközség és Hajdúhadház Város Önkormányzat megállapodás kötéshez hozzájárulok az alábbi feltételekkel együttes teljesülése esetén:

1. a Hajdúhadházi Református Egyházközség, a jelenleg kizárólagos tulajdonában lévő, Hajdúhadház belterület *13917/2 helyrajzi számú, 1646 négyzetméter nagyságú, kivett ravatalozó* művelési ágú ingatlant, 2020. évben Hajdúhadház Város Önkormányzata tulajdonába adja,
2. a Hajdúhadházi Református Egyházközség, a jelenleg kizárólagos tulajdonában lévő Hajdúhadház belterület *13917/1 helyrajzi számú, 13.8798 négyzetméter nagyságú*, *kivett temető* művelési ágú ingatlant 2020. évben Hajdúhadház Város Önkormányzata tulajdonába adja
3. Hajdúhadház Város Önkormányzata, a jelenleg tulajdonában lévő 10005/A/1 helyrajzi számú, 599/17922 eszmei hányadú 59 négyzetméter nagyságú, lakás (társasház) valóságban Hajdúhadház, Béke útja 2. szám alatti ingatlant 2020 évben a Hajdúhadházi Református Egyházközség tulajdonába adja.
4. Hajdúhadház Város Önkormányzata a *13917/1 helyrajzi számú és 13917/2 helyrajzi számú* ingatlanok tulajdonjogáért cserébe, 25 éven át, évi 3.000.000 forint vissza nem térítendő működési támogatás megfizetését vállalja a Hajdúhadházi Református Egyházközség részére. Hajdúhadház Város Önkormányzata a Hajdúhadházi Református Egyházközség részére nyújtott működési támogatás megfizetését első alkalommal a tulajdonjog megszerzésének évében vállalja.
5. Hajdúhadház Város Önkormányzata vállalja a 3.000.000 Ft működési támogatás értékének infláció szerinti korrekcióját.

Felhatalmazom a Hajdúhadházi Polgármesteri Hivatalt, jelen határozat végrehajtásához szükséges dokumentumok összeállítására.

**Határidő:** folyamatos

**Felelős:** Csáfordi Dénes polgármester

**Végrehajtásért felelős:** dr. Kiss Katalin jegyző

Suhaj Enikő gazd. pü. irodavezető

Hajdúhadház, 2020. június 8.

Csáfordi Dénes

polgármester

A kivonat hiteléül: